與任道及順久二師賦小閣見月
作者：强至
朝代：宋

paragraphs: 醉領玉川子，夜入支公院。
危閣邀共登，身在霜空半。
缺月穿雲來，塵區未應見。
長飈蕩寸靄，天宇痕無線。
坐久吹青燈，寒光可對面。
飄颻釋苑秀，灑落儒林彥。
相逢愛憂清景，險語寫幽玩。
野令才素慳，斗爲吟毫健。
詩成萬象索，孤影轉樓殿。
遊屨絕出門，高僧應作伴。